বিষয়টি কীরকম অবহেলিত সে বিষয়ে পড়াশোনা করতে গিয়ে তিনি দেখতে পান, সরকারি হিসেব অনুযায়ী ২০০৫ সালে ভারতে সাপের কামড়ে মারা গিয়েছেন পঞ্চাশ হাজার মানুষ। অস্ট্রেলিয়া, যেখানে সাপের সংখ্যা ভারতের থেকে বেশি, সেখানে সাপের কামড়ে মৃত্যুর সংখ্যা মাত্র এক! ক্রমশ তিনি বুঝতে পারেন আসল সংখ্যাটা পঞ্চাশ হাজারেরও অনেক বেশি। কেননা, আমাদের দেশে অনেক সাপে কামড়ানো রোগীকে হাসপাতালে আনাই হয় না। ওঝার কাছে নিয়ে চলে যাওয়া হয়। আর তার পর তো রয়েছেই কালাচ সাপের কীর্তি। বাড়ির লোক ভাবল, বুঝি পেটের বা শরীরে কোনও অজানা সংক্রমণেই মৃত্যু হয়েছে।